**ANUNȚ DE RECRUTARE ȘI SELECȚIE A GRUPULUI ȚINTĂ**

pentru proiectul „Parteneriat sustenabil pentru practica studenților (Future Stars)”, cod proiect POCU/626/6/13/131645

**Facultatea de Administrație și Management Public (FAMP)** vă invită să aplicați pentru înscrierea în grupul țintă al proiectului POCU/626/6/13/131645 „Parteneriat sustenabil pentru practica studenților (**Future Stars**) în vederea facilitării accesului la un loc de practică în mediul de business.

**Criteriile de eligibilitate** pe care trebuie să le îndeplinească studenții pentru a putea face parte din grupul țintă al proiectului sunt:

1. să fie studenți în anul 1 sau 2 la Facultatea de Administrație și Management Public, în cadrul programelor de licență sau masterat;
2. să fie cetățeni români, cu domiciliul în regiunile mai puțin dezvoltate ale României Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru (sunt excluse județele București și Ilfov);
3. să nu fi beneficiat sau să nu beneficieze de finanțare prin alte proiecte pentru efectuarea stagiului de practică.

*Menționăm că toate cele trei condiții trebuie îndeplinite simultan*

**Avantajele participării în proiect**:

* identificarea de **locuri de practică din mediul privat** relevante pregătirii profesionale și educaționale a dumneavoastră;
* beneficierea de un pachet integrat de **consiliere profesională și mentorat în carieră**;
* posibilitatea participării la o serie de activități utile pentru dezvoltarea profesională a dumneavoastră, cum ar fi: **consiliere, vizite în companii, workshop-uri** etc.;
* utilizarea tuturor materialelor puse la dispoziție de către membrii proiectului pentru a facilita tranziția studenților de la mediul educațional la piața muncii;
* **sprijin pe toată durata stagiului de practică** din partea unui expert al proiectului Future Stars;
* **posibilitatea identificării și obținerii unui loc de muncă** într-unul dintre sectoarele prioritare la nivel național conform SNC și SNCDI;
* **50 de premii în valoare de 1000 de lei fiecare** la nivelul proiectului, oferite studenților conform criteriilor stabilite în metodologia de premiere.

**Calendarul recrutării și selecției**:

* Recrutarea și selecția studenților Facultății de Administrație și Management Public se va face **începând cu 29.03.2021** **și până la 21.08.2022**.
* Înscrierea se va realiza pe platforma comunitateadepratica.ase.ro, unde veți completa dosarul dvs. cu următoarele documente:
	+ Cerere de înscriere – Anexa 1;
	+ Formular grup țintă – Anexa 2;
	+ Declarație de evitare a dublei finanțări – Anexa 3;
	+ Declarație de eligibilitate grup țintă – Anexa 4;
	+ Declarație privind acordul utilizării datelor personale – Anexa 5;
	+ Declarație interes activități proiect – Anexa 6;
	+ Copie carte de identitate și, dacă este cazul, copie certificat de căsătorie;
	+ Dovada (Adeverința) care atestă calitatea de student (din care să reiasă că sunteți înscris în anul 1 sau 2, în anul universitar în curs, la Facultatea de Administrație și Management Public). *Aceasta va fi adăugată automat în platformă din sistemul ASE!*
* ***Selecția studenților se va face în ordinea primirii dosarelor de înscriere, în conformitate cu respectarea criteriilor de eligibilitate, a corectitudinii dosarului de înscriere și în limita locurilor disponibile.***
* Odată selectat (veți fi anunțați prin e-mail), studentul va depune dosarul fizic, în original, la sediul Facultății de Administrație și Management Public (FAMP) – adresa: str. Căderea Bastiliei, nr. 2-10 sector 1, București, sala 0033/0035.

Pentru mai multe informații accesați website-ul proiectului și Metodologia de selecție a grupului țintă pentru Facultatea de Administrație și Management Public (FAMP) sau ne puteți contacta la adresa de e-mail: comunitateadepratica@amp.ase.ro